Public procurement notice: Prior Information Notice Without Call For Competition
Published: 2023-05-12
Buyer: Oikeusrekisterikeskus
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on ennakkotietoilmoitus EU-kynnysarvon ylittävästä valmisteilla olevasta hankinnasta, jonka kohteena on toiminnanohjausjärjestelmä Rikosseuraamusalan koulutuskeskuksen (jäljempänä RSKK) eri ydinprosessien tukemiseen. Tämä ei ole hankintailmoitus eikä tarjouspyyntö, vaan ennakkotietoilmoitus mahdollisille hankinnasta kiinnostuneille yrityksille.
RSKK:n tavoitteena on hankkia käyttöönsä uusi moderni toiminnanohjausjärjestelmä (jäljempänä järjestelmä). RSKK:ssa opiskelee vuosittain arviolta 80-120 tutkinto-opiskelijaa ja noin 1 000 täydennyskoulutusopiskelijaa. RSKK:lla on käytössä pieni kurssihotelli, jossa majoittuvat pääasiassa tutkinto-opiskelijat lähiopetusjaksoillaan.
Hankinnan kohteena olevan järjestelmän on tarkoitus pystyä suorittamaan kattavasti mm. kaikki seuraavat toiminnot:
Perinteisten oppilashallinnon ja koulutuksen järjestämisen lisäksi tilavarausten joustavilla mahdollisuuksilla on merkitystä kurssihotellin hotellimaisen tilavaraustarpeen takia. Järjestelmän tulee toimia seurantajärjestelmänä em. prosesseissa.
Hankinnan kohteena on vähintään em. toiminnot sisältävä toiminnanohjausjärjestelmä kokonaispalveluna. Ensisijainen tavoite on löytää ratkaisu SaaS-palveluna. Hankintaan kuuluvat tarpeelliset käyttöoikeudet, tekniset asennukset, järjestelmän konfigurointi, testaus ja koulutus, käyttöönotto sekä järjestelmän ylläpito ja tukipalvelut. Migraatio vanhasta järjestelmästä harkitaan myöhemmin erikseen.
Tässä esitetty hankinnan kohteen kuvaus on alustava ja siihen voi tulla muutoksia myöhemmin hankinnan valmistelun edetessä.
Tällä ilmoituksella kutsutaan alalla toimivat yritykset markkinavuoropuheluun. Markkinavuoropuhelun tavoitteena on saada markkinoilta kattavasti hankintaa koskevaa tietoa, jotta mahdollinen tarjouskilpailu voidaan toteuttaa mahdollisimman tarkoituksenmukaisesti. Tämä ilmoitus ei velvoita hankintayksikköä toteuttamaan hankintaa tässä ilmoituksessa kuvatulla tavalla ja tarjouskilpailu voidaan myös jättää toteuttamatta. Markkinavuoropuheluun osallistuneille ei makseta korvausta markkinavuoropuheluun osallistumisesta. Yrityksiltä saatuja tietoja käsitellään luottamuksellisesti.
Markkinavuoropuheluun osallistuminen ei sido yritystä tarjouskilpailuun osallistumiseen, eikä osallistuminen ole myöskään edellytyksenä myöhemmin varsinaiseen tarjouskilpailuun osallistumiselle. Markkinavuoropuheluun osallistuminen ei myöskään vaikuta tarjoajan asemaan varsinaisessa tarjouskilpailussa.
Pyydämme ilmoittamaan kiinnostuksesta mahdollisimman pian sähköpostitse osoitteeseen kilpailutus@hansel.fi otsikolla ”Markkinavuoropuhelu: RSKK Toiminnanohjausjärjestelmä – Yrityksen nimi”. Viestissä tulee ilmoittaa yhteyshenkilön nimi ja sähköpostiosoite. Pyydämme liittämään viestiin järjestelmän ratkaisukuvauksen ja tiedon siitä, onko kyseinen järjestelmä SaaS-palvelu.
Markkinavuoropuheluun ilmoittautuneille on tarkoituksena toimittaa hankinnan luonnosmateriaaleja kommentoitavaksi ja kysymyksiä vastattavaksi.
Tavoitteena on lähettää luonnosmateriaalit markkinavuoropuheluun ilmoittautuneille 22.5.2023 alkavalla viikolla ja kommentointiaikaa tullaan varaamaan reilun viikon verran.
Tässä ilmoituksessa esitetyt kuvaukset ja hankintailmoituksen arvioitu julkaisupäivämäärä ovat alustavia ennakkotietoja.